Ministru kabineta noteikumu

**„Veselības inspekcijas maksas pakalpojumu cenrādis''**

projekta sākotnējās (ex-ante) ietekmes novērtējuma ziņojums

*(anotācija)*

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | *Euro* ieviešanas kārtības likuma 30.panta pirmā un ceturtā daļa. Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunktu un Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.2 apakšpunktu.  Ministru kabineta 2013.gada 29.maija rīkojuma Nr.212 „Par tiesību aktu grozījumu virzību saistībā ar *euro* ieviešanu Latvijā” (prot.Nr.30, 52.§) 1.3. un 1.6.apakšpunkts.  Pievienotās vērtības nodokļa likuma 41.panta pirmās daļas pirmais apakšpunkts paredz nodokļa standartlikmi 21 procenta apmērā. |
| 2. | Pašreizējā situācija un problēmas | Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams izstrādāt Ministru kabineta noteikumu „Veselības inspekcijas maksas pakalpojumu cenrādis” projektu (turpmāk – noteikumu projekts). Nepieciešams nodrošināt tiesību akta pielāgošanu *euro* ieviešanai. Atbilstoši Ministru kabineta 2009.gada 29.jūlija rīkojumam Nr.509 „Par Veselības ministrijas padotībā esošo valsts pārvaldes iestāžu reorganizāciju” ar 2009.gada 1.septembri likvidēta valsts aģentūra „Sabiedrības veselības aģentūra”, tās funkcijas sadalot starp Veselības ministriju, Veselības inspekciju, valsts aģentūru “Latvijas infektoloģijas centrs”, Katastrofu medicīnas centru un Veselības ekonomikas centru. Ministru kabineta 2009.gada 6.oktobra noteikumu Nr.1153 „Noteikumi par Veselības inspekcijas sniegto publisko maksas pakalpojumu cenrādi” 3.punkts paredz, ka noteikumu pielikuma 3.1. un 3.2.apakšpunkts attiecībā uz atzinuma sagatavošanu par objektiem, kuriem līdz 2009.gada 1.augustam izsniegts valsts aģentūras "Sabiedrības veselības aģentūra" higiēnas uzdevums projektēšanai, ir spēkā līdz 2011.gada 1.augustam. Ņemot vērā iepriekš minēto, ir nepieciešams vienlaicīgi ar pāreju uz *euro* veikt tehnisko grozījumu, pašā noteikumu tekstā šādu punktu neparedzot, kā arī noteikumu pielikuma 3.2.apakšpunktā neparedzot atsauci uz Sabiedrības veselības aģentūru.  Līdz ar pāreju uz *euro* ir nepieciešams aktualizēt piezīmi noteikumu projekta pielikumā, jo ar 2013.gada 1.janvāri spēkā stājies ir Pievienotās vērtības nodokļa likums, ar kuru spēku zaudējis ir likums „Par pievienotās vērtības nodokli”. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Šā projekta mērķis ir pielāgot Ministru kabineta 2009.gada 6.oktobra noteikumus Nr.1153 „Noteikumi par Veselības inspekcijas sniegto publisko maksas pakalpojumu cenrādi” *euro* ieviešanai, t.i., konvertēt Veselības inspekcijas maksas pakalpojumu cenas no latiem uz *euro* atbilstoši *Euro* ieviešanas kārtības likuma 6.pantā atrunātajam principam, kas balstīts uz Eiropas Savienības Padomes noteikto valūtas maiņas kursu un matemātiskās noapaļošanas principiem. Grozītās tiesību normas *euro* valūtā nav personām nelabvēlīgākas par sākotnējo tiesību normu latos un nerada negatīvu ietekmi uz valsts budžetu. Līdz ar pāreju uz euro ir nepieciešams maksas pakalpojumu cenrādī mainīt pievienotās vērtības nodokļa standarta likmi no 22 procentiem (kas bija spēkā ar 2012.gada 1.jūliju atbilstoši likuma „Par pievienotās vērtības nodokli” 5.panta pirmajai daļai) uz 21 procentu saskaņā ar Pievienotās vērtības nodokļa likuma VI nodaļas 41.panta pirmās daļas pirmo apakšpunktu, jo līdz tam Ministru kabinets bija lēmis, ka atbilstīgus grozījumus attiecībā uz pievienotās vērtības nodokļa standartlikmi izstrādā un virza tikai vienlaicīgi ar citiem būtiskiem cenrāža grozījumiem. Arī valsts sekretāru 2013.gada 9.maija protokola Nr.18 12.§ 3.punkts paredz, ņemot vērā sanāksmes dalībnieku izteiktos viedokļus, turpmāk normatīvo aktu grozījumu projektos, kas saistīti ar euro ieviešanu Euro ieviešanas kārtības likuma 6. un 32.pantā minēto nosacījumu izpildes pareizību vērtēt Finanšu ministrijai un atzīmēt, ka valsts sekretāri atbalsta papildus grozījumiem, kas saistīti ar euro ieviešanu, iekļaut arī pievienotās vērtības nodokļa likmes aktualizāciju (ja tas ir nepieciešams). Noteikumu projekts paredz no šā brīža spēkā esošā Veselības inspekcijas maksas pakalpojumu cenrāža svītrot atsauci uz Sabiedrības veselības aģentūru, ņemot vērā to, ka valsts aģentūras „Sabiedrības veselības aģentūra” izsniegtie higiēnas uzdevumi projektēšanai bija spēkā līdz 2011.gada 1.augustam.  Ar noteikumu projekta pieņemšanu pilnībā tiks atrisināta anotācijas I sadaļas 2.punktā minētā problēma. Saskaņā ar valsts iestāžu juridisko dienestu vadītāju sanāksmes 2013.gada 6.jūnija protokolu Nr.2 skaidras naudas maksājumiem, kuri atbilstoši *Euro* ieviešanas kārtības likumā noteiktajā vienlaicīgas apgrozības periodā veikti latos, piemēro Ministru kabineta 2009.gada 6.oktobra noteikumus Nr.1153 „Noteikumi par Veselības inspekcijas sniegto publisko maksas pakalpojumu cenrādi” redakcijā, kas bija spēkā līdz 2013.gada 31.decembrim. Noteikumu projekta spēkā stāšanās paredzēta *euro* ieviešanas dienā, savukārt, Ministru kabineta 2009.gada 6.oktobra noteikumi Nr.1153 „Noteikumi par Veselības inspekcijas sniegto publisko maksas pakalpojumu cenrādi” zaudēs spēku. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo noteikumu projekts ir tehnisks projekts, ka paredz maksas pakalpojumu cenu konvertāciju no latiem uz *euro*, svītrot no pielikuma atsauci uz valsts aģentūru „Sabiedrības veselības aģentūra”, citi grozījumi cenrādī nav paredzēti. Projekts nemaina pastāvošo tiesisko regulējumu pēc būtības. |
| 7. | Cita informācija | Saskaņā ar *Euro* ieviešanas kārtības likuma 13.panta pirmo daļu preču un pakalpojumu cenu paralēlās atspoguļošanas periods sākas trīs mēnešus pirms euro ieviešanas dienas, tādēļ šim projektam ir jābūt izskatītam Ministru kabinetā un publicētam oficiālajā izdevumā „Latvijas Vēstnesis” līdz 2013.gada 1.oktobrim. |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2013. gads** | | Turpmākie trīs gadi (tūkst. *euro*) | | |
| **2014. gads** | **2015. gads** | **2016. gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2013. gadu | Izmaiņas, salīdzinot ar kārtējo 2013. gadu | Izmaiņas, salīdzinot ar kārtējo 2013. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | ***0*** | ***0*** | ***0*** | ***0*** | ***0*** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | ***0*** | ***0*** | ***0*** | ***0*** | ***0*** |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | ***0*** | ***0*** | ***0*** | ***0*** | ***0*** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | ***0*** | ***0*** | ***0*** | ***0*** |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | ***0*** | ***0*** | ***0*** | ***0*** |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Noteikumu projekts neparedz maksas pakalpojumu ieņēmumu, izdevumu samazinājumu/palielinājumu. Noteikumu projekts tiks īstenots, nemainot attiecīgā budžeta programmās/apakšprogrammās finansējuma sadalījumu pa ieņēmumu, izdevumu vai finansēšanas klasifikācijas kodiem.Tas tiks īstenots piešķirto valsts budžeta līdzekļu ietvaros. Veselības inspekcijas finansējums atbilstoši likumam „Par valsts budžetu 2013.gadam” apakšprogrammā 46.100 ”Uzraudzība un kontrole ’’:  Resursi izdevumu segšanai 2 512 267 lati, tai skaitā: pašu ieņēmumi 186 776 lati, dotācija no vispārējiem ieņēmumiem 2 325 491 lati. Izdevumi 2 512 267 lati, tai skaitā: atlīdzība 2 058 881 lats, t.sk. atalgojums 1 611 379 lati, preces un pakalpojumi 415 260 lati, kapitālie izdevumi 38 126 lati. Atbilstoši Ministru kabinetā 2013.gada 19.martā apstiprinātajai budžeta bāzei 2014., 2015. un 2016.gadam (prot. Nr.15, 58.§): 2014., 2015., 2016.gadam (ik gadu) resursi izdevumu segšanai 2 512 267 lati/ 3 574 634 euro, tai skaitā: pašu ieņēmumi 186 776 lati/ 265 758 euro, dotācija no vispārējiem ieņēmumiem 2 325 491 lats/ 3 308 876 euro. Izdevumi 2 512 267 lati/ 3 574 634 euro, tai skaitā: atlīdzība 2 058 881 lats/2 929 524 euro, t.sk. atalgojums 1 611 379 lati/2 292 786 euro, preces un pakalpojumi 415 260 lati/ 590 862 euro, kapitālie izdevumi 38 126 lati/ 54 248 euro.  2013.gadā Veselības inspekcijai plānoti ieņēmumi no maksas pakalpojumiem 186 776 latu apmērā šādā sadalījumā pa izdevumu kodiem atbilstoši ekonomiskajām kategorijām:  EKK 1000 (Atlīdzība) 162 163 lati;  EKK 1100 (Atalgojums 130 682 lati;  EKK 2000 (Preces un pakalpojumi) 20 493 lati;  EKK 5000 (Pamatkapitāla veidošana) 4 120 lati  2014., 2015., 2016.gadam ik gadu Veselības inspekcijai plānoti ieņēmumi no maksas pakalpojumiem 186 776 lati/ 265 758 euro apmērā šādā sadalījumā pa izdevumu kodiem atbilstoši ekonomiskajām kategorijām:  EKK 1000 (Atlīdzība) 162 163/ 230 737 euro;  EKK 1100 (Atalgojums 130 682 lati/ 185 944 euro;  EKK 2000 (Preces un pakalpojumi) 20 493 lati/ 29 159 euro;  EKK 5000 (Pamatkapitāla veidošana) 4 120 lati/ 5 862 euro. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav | | | | |

*Anotācijas II, IV - VI sadaļa – projekts šīs jomas neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās Veselības inspekcija. |
| 2. | Projekta izpildes ietekme uz pārvaldes funkcijām | Funkcijas un uzdevumi netiek paplašināti. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav |

Veselības ministre I.Circene

25.07.2013 14:11

1422

Ž.Zvaigzne

67876041, Zanete.Zvaigzne@vm.gov.lv